CELEX: 32010R0550
Language: da
Date: 2010-06-23 00:00:00
Title: Kommissionens forordning (EU) nr. 550/2010 af 23. juni 2010 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår International Financial Reporting Standard (IFRS) 1  (EØS-relevant tekst )

24.6.2010   
            
            
               DA
            
            
               Den Europæiske Unions Tidende
            
            
               L 157/3
            
         KOMMISSIONENS FORORDNING (EU) Nr. 550/2010
   af 23. juni 2010
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår International Financial Reporting Standard (IFRS) 1
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev der vedtaget visse internationale regnskabsstandarder og fortolkningsbidrag, der eksisterede pr. 15. oktober 2008.
            
         
               (2)
            
            
               Den 23. juli 2009 offentliggjorde International Accounting Standards Board (IASB) ændringer til IFRS 1 Førstegangsanvendelse af IFRS (herefter benævnt »ændringer til IFRS 1«). I henhold til ændringerne til IFRS 1 har virksomheder med olie- og gasaktiviteter, der overgår til IFRS, ret til at benytte regnskabsmæssige værdier for olie- og gasaktiver som fastsat i henhold til deres tidligere regnskabsregler. Virksomheder, der ønsker at udnytte denne undtagelse, skal være forpligtet til at måle forpligtelser i forbindelse med at tage anlæg ud af drift, retablering samt tilsvarende forpligtelser i relation til olie- og gasaktiver i overensstemmelse med IAS 37 Hensatte forpligtelser, eventualforpligtelser og eventualaktiver og til at indregne forpligtelsen i det overførte resultat. Ændringerne til IFRS 1 berører også den fornyede vurdering af, om en aftale indeholder en leasingkontrakt.
            
         
               (3)
            
            
               Høringen af Den Tekniske Ekspertgruppe (TEG) under European Financial Reporting Advisory Group (EFRAG) bekræfter, at ændringerne til IFRS 1 opfylder de tekniske kriterier for vedtagelse som omhandlet i artikel 3, stk. 2, i forordning (EF) nr. 1606/2002. I overensstemmelse med Kommissionens afgørelse nr. 2006/505/EF af 14. juli 2006 om oprettelse af en undersøgelsesgruppe for rådgivning om regnskabsstandarder, som skal rådgive Kommissionen om objektiviteten og neutraliteten af udtalelser fra European Financial Reporting Advisory Group (EFRAG) (3), behandlede undersøgelsesgruppen for rådgivning om regnskabsstandarder EFRAG's udtalelse om godkendelse og meddelte Kommissionen, at den var afbalanceret og objektiv.
            
         
               (4)
            
            
               Forordning (EF) nr. 1126/2008 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med Regnskabskontroludvalgets udtalelse —
            
         VEDTAGET DENNE FORORDNING:
   Artikel 1
   I bilaget til forordning (EF) nr. 1126/2008 ændres IFRS 1 Førstegangsanvendelse af IFRS som anført i bilaget til denne forordning.
   Artikel 2
   Virksomhederne anvender ændringerne til IFRS 1 som anført i bilaget til denne forordning senest fra den dato, der indleder deres første regnskabsår efter den 31. december 2009.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. juni 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 243 af 11.9.2002, s. 1.
   
      (2)  EUT L 320 af 29.11.2008, s. 1.
   
      (3)  EUT L 199 af 21.7.2006, s. 33.
   
      BILAG
      
         INTERNATIONALE REGNSKABSSTANDARDER
      
      
                  IFRS 1
               
               
                  Ændringer til IFRS 1, Supplerende undtagelser for virksomheder, der anvender IFRS for første gang
               
            
         Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS med undtagelse af retten til at kopiere til personlig brug eller anden form for »fair dealing«. Yderligere oplysninger fås hos IASB på adressen www.iasb.org
      
      
         Ændringer til IFRS 1
      
      
         
            Førstegangsanvendelse af IFRS
         
      
      En overskrift og afsnit 31A og 39A er tilføjet.
      PRÆSENTATION OG OPLYSNING
      
         Forklaring af overgangen til IFRS
      
      
         Anvendelse af fast kostpris for olie- og gasaktiver
      
      
                  31A
               
               
                  Hvis en virksomhed udnytter undtagelsen i afsnit D8A(b) for olie- og gasaktiver, skal den give oplysninger herom og om det grundlag, på hvilket de regnskabsmæssige værdier som fastsat i henhold til tidligere regnskabsmæssige principper blev fordelt.
               
            IKRAFTTRÆDELSESTIDSPUNKT
      
                  39A
               
               
                  
                     Supplerende undtagelser for førstegangsaflæggere (ændringer til IFRS 1), der blev udsendt i juli 2009, tilføjede afsnit 31A, D8A, D9A og D21A og ændrede afsnit D1(c), D1(d) og D1(l). Virksomhederne skal anvende disse ændringer for regnskabsår, som begynder 1. januar 2010 eller derefter. Det er tilladt at anvende dem tidligere. Hvis en virksomhed anvender disse ændringer for et tidligere regnskabsår, skal den oplyse dette.
               
            UNDTAGELSER FRA ANDRE IFRS-STANDARDER
      I appendiks D er afsnit D1(c), D1(d) og D1(l) ændret. Afsnit D8A, D9A og D21A er tilføjet.
      
                  D1
               
               
                  En virksomhed kan vælge at udnytte en eller flere af følgende undtagelser:
                  
                              (a)
                           
                           
                              …
                           
                        
                              (c)
                           
                           
                              fastsat kostpris (afsnit D5-D8A)
                           
                        
                              (d)
                           
                           
                              leasingkontrakter (afsnit D9 og D9A)
                           
                        
                              (e)
                           
                           
                              …
                           
                        
                              (l)
                           
                           
                              forpligtelser i forbindelse med at tage anlæg ud af drift, som er medtaget i kostprisen for materielle anlægsaktiver (afsnit D21 og D21A)
                           
                        
                              (m)
                           
                           
                              …
                           
                        
            
         Fastsat kostpris
      
      
                  D8A
               
               
                  I henhold til visse nationale regnskabsregler behandles efterforsknings- og udviklingsomkostninger i forbindelse med gas- og olieforekomster i udviklings- eller produktionsfasen regnskabsmæssigt i omkostningscentre, der omfatter alle forekomster inden for et stort geografisk område. En førstegangsanvender, der benytter en sådan regnskabsføring i henhold til tidligere regnskabsmæssige principper, kan vælge at måle olie- og gasaktiver på datoen for overgangen til IFRS på følgende basis:
                  
                              (a)
                           
                           
                              efterforsknings- og vurderingsaktiver til det beløb, der blev beregnet efter virksomhedens tidligere regnskabsmæssige principper, og
                           
                        
                              (b)
                           
                           
                              aktiver i udviklings- og produktionsfasen til det beløb, der blev beregnet for omkostningscentret efter virksomhedens tidligere regnskabsmæssige principper. Virksomheden skal på pro rata-grundlag henføre dette beløb til omkostningscentrets underliggende aktiver med udgangspunkt i mængden eller værdien af reserver på den pågældende dato.
                           
                        Virksomheden skal teste efterforsknings- og vurderingsaktiver samt aktiver i udviklings- og produktionsfasen for værdiforringelse på datoen for overgangen til IFRS i overensstemmelse med henholdsvis IFRS 6 Efterforskning og vurdering af mineralressourcer eller IAS 36 og om nødvendigt reducere det i henhold til (a) eller (b) ovenfor fastsatte beløb. Med henblik på dette afsnit omfatter olie- og gasaktiver kun de aktiver, der anvendes til efterforskning efter samt vurdering, udvikling eller produktion af olie og gas.
               
            
         Leasingkontrakter
      
      
                  D9A
               
               
                  Hvis en førstegangsanvender foretager samme vurdering af, om en aftale indeholder en leasingkontrakt i overensstemmelse med tidligere regnskabsprincipper, som den, der er foreskrevet i IFRIC 4, men på en anden dato end den, der er foreskrevet i IFRIC 4, behøver førstegangsanvenderen ikke at foretage en ny vurdering heraf ved overgangen til IFRS. En virksomhed anses for at være nået til samme resultat med hensyn til, om en aftale i henhold til tidligere regnskabsprincipper indeholder en leasingkontrakt, hvis resultatet ville have været identisk ved anvendelse af IAS 17 Leasingkontrakter og IFRIC 4.
               
            
         Forpligtelser i forbindelse med at tage anlæg ud af drift, som er medtaget i kostprisen for materielle anlægsaktiver
      
      
                  D21A
               
               
                  En virksomhed, der udnytter undtagelsen i afsnit D8A(b) (for olie- og gasaktiver i udviklings- eller produktionsfasen, der efter tidligere regnskabsprincipper behandles regnskabsmæssigt i omkostningscentre, der omfatter alle forekomster inden for et stort geografisk område), skal i stedet for at anvende afsnit D21 eller IFRIC 1:
                  
                              (a)
                           
                           
                              måle forpligtelser i forbindelse med at tage anlæg ud af drift, retablering samt tilsvarende forpligtelser på datoen for overgangen til IFRS i overensstemmelse med IAS 37 og
                           
                        
                              (b)
                           
                           
                              indregne direkte i det overførte resultat enhver forskel mellem dette beløb og den regnskabsmæssige værdi af disse forpligtelser på datoen for overgangen til IFRS som fastsat i henhold til virksomhedens tidligere regnskabsprincipper.